《吕司空挽词三首》
宋代·苏辙

少年轻富贵，一意在诗书。
共恨经纶晚，才收老病余。
寡言知德胜，善应本中虚。
卒相承平业，讴歌元祐初。
将相家声近，勋名晚岁隆。
给扶安旧德，赐府压群公。
不见弥缝迹，空推翼戴功。
山公旧多可，寒士泣清风。
罢郡来清颍，微官忆宛丘。
颓垣那可住，隐几若将休。
复起民欣愿，全归天不留。
世间反覆手，有德竟无忧。
〈公罢颍州，退居于陈，辙为陈学官，时请见焉。
〉

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。